**Crna Gora**

Opština Žabljak

**Komisija za raspodjelu sredstava za podršku mladima u biznisu**

Broj: 01-019/24-4981

Žabljak, 25.11.2024.godine

Na osnovu člana 4 i čl.11 stav 2Odluke o kriterijumima, načinu i postupku raspodjele sredstava za podršku mladima u biznisu u opštini Žabljak br.01-018/24-4829 od 08.11.2024.godine Komisija za raspodjelu sredstava za podršku mladima u biznisu Opštine Žabljak, **r a s p i s u j e**

**JAVNI KONKURS**

**ZA RASPODJELU SREDSTAVA ZA PODRŠKU MLADIMA U BIZNISU U OPŠTINI ŽABLJAK ZA 2024.GODINU**

**I – USLOVI ZA RASPODJELU SREDSTAVA**

Predmet Konkursa je raspodjela sredstava za mlade u biznisu, iz tekućeg Budžeta Opštine Žabljak za 2024.godinu, a na osnovu Odluke o kriterijumima, načinu i postupku raspodjele sredstava za podršku mladima u biznisu u opštini Žabljak br. 01-018/24-4829 od 08.11.2024.godine.

Sredstva se dodjeljuju za biznis/poslovne ideje preduzetnicima i privrednim društvima u kojima su mladi (lica mlađa od 30 godina) nosioci biznisa – osnivač ili jedan od osnivača i izvršni direktor društva.

Sredstva za podsticanje osnivanja i razvoj poslovanja dodjeljuju se društvima/preduzetnicima sa prebivalištem osnivača ili jednog od osnivača i izvršnog direktora najmanje 1 godinu od dana raspisivanja javnog konkursa, odnosno sa sjedištem na teritoriji Opštine Žabljak.

Pravo da učestvuju na Konkursu za raspodjelu sredstava za podršku mladima u biznisu imaju mladi koji ispunjavaju sledeće uslove:

U zapečaćenoj koverti, **mladi koji započinju biznis** prilažu:

* prijavu na konkurs za podsticaj mladih u biznisu (Obrazac 1);
* izrađen biznis plan (Obrazac 2);
* ovjerenu kopiju lične karte;
* potvrdu o neosuđivanosti za krivična djela protiv privrede i krivična djela protiv imovine;
* pismo preporuka ili namjera;
* potvrdu o prebivalištu, u skladu sa članom 3 stav 2 odluke,
* rješenje o upisu krajnjeg korisnika u CRPS;

U zapečaćenoj koverti, **mladi koji planiraju razvoj poslovanja** prilažu:

* prijavu na konkurs za podsticaj mladih u biznisu (Obrazac 1);
* izrađen biznis plan (Obrazac 2);
* ovjerenu kopiju lične karte;
* potvrdu o neosuđivanosti za krivična djela protiv privrede i krivična djela protiv imovine;
* potvrdu o prebivalištu, u skladu sa članom 3 stav 2 odluke;
* pismo preporuka ili namjera;
* rješenje o upisu krajnjeg korisnika u CRPS;
* Rješenje o registraciji za PDV ako je krajnji korisnik obveznik PDV-a;
* Važeći statut društva;
* Original ili ovjerena kopija obrasca ovjerenih potpisa lica ovlašćenih za zastupanje (OP) i važeći karton deponovanih potpisa;
* Potvrdu Uprave prihoda i carina o urednom izmirivanju poreza i doprinosa ne stariju od 30 dana;
* Komplet obrazaca za godišnje račune (Bilans stanja, Bilans uspjeha, Bruto bilans (Zaključni list), Analitiku kupaca i dobavljača za prethodnu godinu, izuzev kod biznisa koji nijesu u obavezi da sastavljaju finansijske izvještaje;
* Odgovarajući obrazac za poslednji mjesec uplate poreza i doprinosa za zaposlene ovjeren od Uprave prihoda i carina, kao dokaz broja zaposlenih.

**Napomena**: Navedena dokumentacija treba da bude potpisana i pečatirana u formi orginala ili ovjerene kopije.

**Napomena 1:** Pismo preporuke ili namjere, može sadržati dodatno obrazloženje biznis plana, što je predviđeno za dodatno bodovanje, shodno Odluci o kriterijumima, načinu i postupku raspodjele sredstava za podršku mladima u biznisu u opštini Žabljak.

**II – KRITERIJUMI ZA RASPODJELU**

Jedno društvo/preduzetnik može konkurisati sa najviše jednim biznis planom.

Odlukom o budžetu Opštine Žabljak za 2024.godinu, sredstva za podršku mladima u biznisu, planirana su u iznosu od 15,000.00 eura.

Maksimalan iznos dodijeljenih sredstava za izabrani biznis plan ne može iznositi više od 20% od ukupnog iznosa predviđenog Budžetom Opštine Žabljak za podršku mladima u biznisu, što iznosi do 3,000.00 eura.

Shodno Zaključku sa sjednice Privrednog savjeta Opštine Žabljak održane dana 22-og novembra 2024.godine, prioritetne oblasti u kojima će se pružiti finansijska podrška za realizaciju biznis planova za mlade u biznisu, za 2024.godinu su:

* razvoj turizma i zanatstva;
* afirmacija i valorizacija kulturnog potencijala, tradicije i kulturne posebnosti opštine sa napomenom da se kroz ovu oblast obuhvati i razvoj domaće radinosti;
* razvoj trgovine

**Napomena 2:** Biznis plan vezan za prioritetnu oblast, imaće bodovnu prednost u odnosu na biznis planove vezane za ostale oblasti iz člana 11 Odluke o kriterijumima, načinu i postupku raspodjele sredstava za podršku mladima ubiznisu u opštini Žabljak, shodno ovoj Odluci i Listi za ocjenjivanje koja je sastavni dio Odluke.

Shodno članu 19 Odluke o kriterijumima, načinu i postupku raspodjele sredstava za podršku mladima u biznisu u Opštini Žabljak, dodjela sredstava za biznis plan vrši se na osnovu sledećih kriterijuma:

Pozitivni kriterijumi su:(kriterijumi usaglašeni sa stavkama iz Bodovne liste)

1. Vezanost biznis plana za oblasti navedene u članu 11 ove odluke;
2. Prednost imaju početnici, za započinjanje posla – START UP;
3. Prednost imaju društva/preduzetnici čiji biznis plan uključuje zapošljavanje lica sa teritorije Opštine Žabljak;
4. Biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti;
5. Biznis plan nudi predloge za finansiranja poslovne ideje iz sopstvenih i/ili drugih izvora finansiranja;
6. Inovativni aspekt biznis plana;
7. Povezanost biznis plana sa prethodnim aktivnostima društva/preduzetnika;
8. Podaci o društvu/preduzetniku, zapošljava veći broj lica, ima razvijene kapacitete i ostvarene rezultate;
9. Obrazloženje biznis plana.

Eliminatorni kriterijumi su:

1. Nedostatak formalnih uslova za kandidovanje biznis plana (nepotpuna ili netačna dokumentacija);
2. Neadekvatan biznis plan (ne korespondira sa predloženim sadržajem čl.16 Odluke).

Dio člana 16 Odluke koji se odnosi na društvo/preduzetnika:

„Prijava na konkurs se podnosi na propisanim obrascima.

Obrazac 1 popunjava društvo/preduzetnik i sadrži sledeće podatke:

* Ime i prezime, JMBG, adresa prebivališta (kao i PIB i PDV broj za registrovane);
* podatke o registraciji;
* oblast u kojoj djeluje;
* sjedište;
* rubriku – ostalo u kojoj se upisuju dodatne informacije o biznis planu, koje su od uticaja za odlučivanje Komisije, a nisu sadržane u ostalim rubrikama obrasca (ko, što, kako, kada, gdje ) i
* naznaku da za tačnost datih podataka odgovara preduzetnik/ca odnosno ovlašćeno lice u društvu.

Obrazac 2 je model za izradu biznis plana i sadrži:

1. Osnovne podatke:
* Rezime,
* Misija i cilj projekta,
* Podaci o društvu i
* Analiza dosadašnjeg poslovanja.
1. Analiza tržišta:
* Prodajno tržište,
* Nabavno tržište,
* Analiza konkurencije,
1. Proizvod, proizvodni program;
2. Zaposlenost i kvalifikaciona struktura;
3. Lokacija;
4. Predračun investicionih ulaganja;
5. Izvori finansiranja;
6. Rashodi poslovanja;
* Investicioni troškovi (amortizacija, investiciono održavanje, kamate,osiguranje) i
* Tekući troškovi (materijalni troškovi, obračun bruto zarada, ostali nematerijalni troškovi);
1. Zaključak i prateća dokumentacija“.

**III – PRIJAVLJIVANJE NA KONKURS**

Prijava na Konkurs za biznis plan se podnosi na propisanim obrascima Komisiji i predaje neposredno na pisarnicu Službe predsjednika Opštine Žabljak ili putem pošte na adresu: Opština Žabljak – ul. Vuka Karadžića br. 2, sa naznakom: „Za KONKURS za raspodjelu sredstava za podršku mladima u biznisu u opštini Žabljak za 2024.godinu- NE OTVARATI PRIJE SJEDNICE KOMISIJE“.

Prijavni obrazac (Obrazac 1) i Model za izradu biznis plana (Obrazac 2) se mogu preuzeti na web sajtu Opštine ([www.zabljak.me](http://www.zabljak.me)).

Za sve dodatne informacije, možete kontaktirati predsjednicu Komisije na br. telefona 068 310 106.

 Komisija je dužna da donese Odluku o raspodjeli sredstava za podršku mladima u biznisu, u roku od 20 dana od dana zatvaranja konkursa.

**Napomena 3**: Obrazac je potrebno precizno popuniti, odnosno ispuniti sve tražene podatke.

**IV – ROK ZA PODNOŠENJE DOKUMENATA**

Prijava na konkurs za biznis plan se podnosi u roku od 10 dana od dana njegovog objavljivanja, od 26.11.2024.g. do 06.12.2024.godine.

Neblagovremene prijave i dokumentacija koja nije podnešena na način propisan javnim konkursom neće se prihvatiti kao validna i prijava se neće uzeti u razmatranje.

Konkurs je objavljen u sredstvima javnog informisanja, na oglasnoj tabli Opštine i na web sajtu: [www.zabljak.me](http://www.zabljak.me).

 PREDSJEDNICA KOMISIJE

 Svrkota Žana, s.r.